आठ मिनट तक गलत दिशा में उड़ता रहा मलेशियाई विमान
मलेशिया एयरलाइंस का एक और विमान एमएच-132 गलत दिशा में उड़ गया। क्रिसमस पर न्यूजीलैंड के ऑकलैंड से कुआलालंपुर आने वाला विमान आठ मिनट तक मेलबर्न की दिशा में उड़ता रहा।
एयरलाइन ने एमएच-132 की गलत उड़ान की जांच के आदेश दिए हैं। पिछले साल एमएच-370 कुआलालंपुर से बीजिंग जाते समय गलत दिशा में जाकर हिंद महासागर पर लापता हो गया था। इसका आज तक कुछ पता नहीं चला है। रडार डाटा के मुताबिक एमएच-132 ने ऑकलैंड से रात 2:23 बजे उड़ान भरी थी। कुआलालंपुर के लिए उसे उत्तर-पश्चिम दिशा में जाना था। लेकिन वह दक्षिण में तस्मान सागर पर उड़ता रहा। करीब आठ मिनट बाद पायलट को लगा कि वह गलत रास्ते पर है। तब परेशान होकर उसने एयर ट्रैफिक कंट्रोल से रास्ता पूछा। उसे बताया गया कि वह मेलबर्न के रास्ते में है। उसके बाद पायलट ने रास्ता बदला। यात्रियों को भनक तक नहीं लगी।
पिछले साल दो विमान हादसे मलेशिया के
मलेशिया एयरलाइंस के दो विमानों की दुर्घटनाओं में पिछले साल 577 लोगों की मौत हो चुकी है। मार्च में एमएच-370 लापता हो गया था। जुलाई में यूक्रेन में एमएच-17 को विद्रोहियों ने रूसी मिसाइल से मार गिराया था।
hin_Deva hin_Deva hin_Deva bho_Deva hin_Deva